ROMÂNIA

 JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea Regulamentului de acordare a premiului și a diplomei de fidelitate pentru cuplurile din Municipiul Lugoj care au împlinit 50 de ani de căsătorie neîntreruptă, a premiului și a diplomei de excelență pentru persoanele cu vârsta de peste 90 de ani, precum și a premiului și a diplomei “ Vârsta de aur ” pentru persoanele care împlinesc venerabila vârstă de 100 ani**

 Consiliul Local al Municipiului Lugoj;

 Având în vedere referatul nr. 19759 din 19.11.2024 al Direcției de asistență socială comunitară, aprobat de către Primarul Municipiului Lugoj;

 Având în vedere referatul nr. 16/116560/(RU)116561 din 21.11.2024 al Primarului Municipiului Lugoj – iniţiator al proiectului de hotărâre;

 Având în vedere Proiectul de hotărâre nr. 202 din 19.11.2024 privind aprobarea Regulamentului de acordare a premiului și a diplomei de fidelitate pentru cuplurile din Municipiul Lugoj care au împlinit 50 de ani de căsătorie neîntreruptă, a premiului și a diplomei de excelență pentru persoanele cu vârsta de peste 90 de ani, precum și a premiului și a diplomei “ Vârsta de aur ” pentru persoanele care împlinesc venerabila vârstă de 100 ani;

 Luând în considerare raportul de specialitate nr. 19902 din 21.11.2024 întocmit de Direcția de asistență socială comunitară;

 Luând în considerare avizul nr. 117 din 27.11.2024 al Comisiei juridice, de disciplină, muncă, învățământ, sănătate, familie, protecție socială, protecția copiilor, apărarea ordinii și liniștii publice, respectarea drepturilor omului și libertăților cetățenești, culte și a celorlalte Comisii de specialitate ale Consiliului Local al Municipiului Lugoj;

 Luând în considerare Hotărârea Consiliului Local nr. 224 din 31.05.2022 privind aprobarea Regulamentului de acordare a premiului și a diplomei de fidelitate pentru cuplurile din Municipiul Lugoj care au împlinit 50 de ani de căsătorie neîntreruptă, a premiului și a diplomei de excelență pentru persoanele cu vârsta de peste 90 de ani, precum și a premiului și a diplomei “ Vârsta de aur ” pentru persoanele care împlinesc venerabila vârstă de 100 ani;

 Ținând cont de Legea nr. 17/2000 privind asistenţa socială a persoanelor vârstnice, republicată, cu modificările și completările ulterioare;

 Luând în considerare prevederile Legii nr. 292/2011 a asistenței sociale, cu modificările și completările ulterioare;

 În conformitate cu art. 129 alin. (2) lit. b) și lit. d) și alin. (14) și art. 139 alin. (1) din Ordonanța de Urgență nr. 57/2019 privind Codul administrativ, cu modificările și completările ulterioare;

 În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.1**. - Se aprobă Regulamentul de acordare a premiului și a diplomei de fidelitate pentru cuplurile din Municipiul Lugoj care au împlinit 50 de ani de căsătorie neîntreruptă, a premiului și a diplomei de excelență pentru persoanele cu vârsta de peste 90 de ani, precum și a premiului și a diplomei “Vârsta de aur” pentru persoanele care împlinesc venerabila vârstă de 100 ani, anexă la prezenta hotărâre.

**Art.2.** - La data intrării în vigoare a prezentei hotărâri își încetează aplicabilitatea Hotărârea Consiliului Local nr. 224 din 31.05.2022 privind aprobarea Regulamentului de acordare a premiului și a diplomei de fidelitate pentru cuplurile din Municipiul Lugoj care au împlinit 50 de ani de căsătorie neîntreruptă, a premiului și a diplomei de excelență pentru persoanele cu vârsta de peste 90 de ani, precum și a premiului și a diplomei “ Vârsta de aur ” pentru persoanele care împlinesc venerabila vârstă de 100 ani.

 **Art.3.** - Îndeplinirea prevederilor prezentei hotărâri se încredinţează Direcției de Asistență Socială Comunitară.

 **Art.4. -** Prezenta hotărâre se comunică:

 - Instituţiei Prefectului, Judeţul Timiş;

 - Primarului Municipiului Lugoj;

 - Direcţiei juridice;

 - Direcţiei de Asistență Socială Comunitară;

 - Celor interesați, prin publicare și afișare;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Mihai Agache SECRETARUL GENERAL AL MUNICIPIULUI

 Dan Ciucu

 **Nr. 192 din 28.11.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 19 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate simplă |